Carlos Santana

**Carlos Humberto Santana Barragán**, máis coñecido como **Carlos Santana** (), é un guitarrista de rock e Jazz-Rock nado o 20 de xullo de 1947 na cidade de Autlán de Navarro, estado de Xalisco, México.

## Traxectoria 
O seu pai era violinista nunha banda de mariachi, e o mozo Carlos aprendeu a tocar o violín, pero mudou para a guitarra cando tiña 8 anos. En 1955 a súa familia mudouse para Tijuana, e Santana empezou a tocar en clubs e bares da zona turística. Ficou en Tijuana cando a súa familia mudou novamente de localidade, desta vez para San Francisco, California, pero despois seguiunos. En 1966 axudou a fundar a *Santana Blues Band*, que despois cambiou para *Santana*. A banda empezou a tocar en The Fillmore West, onde moitas das bandas lendarias de San Francisco tocaron. A súa estrea en gravación ocorreu con *The Live Adventures of Mike Bloomfield and Al Kooper*, con Al Kooper e Mike Bloomfield.

Despois de asinar coa Columbia Records, Santana lanzou un álbum chamado **Santana**. O grupo tiña a Carlos Santana na guitarra, Gregg Rolie (piano e voz), David Brown (baixo), Michael Shrieve (batería), Jose Areas (percusión) e Michael Carabello (percusión). Para promover o álbum, a banda Santana tocou en Woodstock. A presentación en Woodstock foi notábel e aumentou moito a súa popularidade. *Santana* tivo un grande éxito, así como *Abraxas* (1970) e *Santana III* (1971). A banda orixinal disolveuse. Rolie chegaría a ser un membro fundador de Journey.

Carlos Santana usou o nome *Santana* e unha serie músicos diferentes para continuar as súas presentacións nos Estados Unidos, lanzando varios discos. Durante este período, Carlos adoptou o nome "Devadip", conferido polo líder espiritual Sri Chinmoy. Lanzou ao mercado moitos traballos nas décadas de 70 e 80, incluíndo colaboracións con Willie Nelson, Herbie Hancock, Booker T. Jones, Wayne Shorter, Ron Carter e The Fabulous Thunderbirds. En 1991, Santana apareceu no álbum de Ottmar Liebert *Solo Para Ti*, nas cancións "Reaching out 2 U" e nunha regravación da súa propia canción "Samba Pa Ti". Foi instalado no Rock and Roll Hall of Fame en 1998.

En 1992 cancelou o seu contrato coa Columbia e despois gravou con Polygram e Arista Records.

Santana xurdiu novamente en 1999 co lanzamento de *Supernatural*, que incluíu colaboracións con Rob Thomas, Eric Clapton e Lauryn Hill. *Supernatural* foi o álbum de Santana de maior venda, alcanzando o número 1 na lista *Billboard* e mantendo esa posición por 12 meses, e gañando nove Premios *Grammy*.

A súa música integra elementos percusivos africanos, melódicos latinos e estruturais do rock anglosaxón e creou unha música nova.

## Discografía 
* ''Live at the Fillmore '68* (lanzado en 1997)
* *Santana* (1969)
* *Abraxas* (1970)
* *3* (1971)
* *Caravanserai* (1972)
* *Carlos Santana &amp; Buddy Miles Live!* (1972; C.S. con Buddy Miles)
* *Love Devotion Surrender* (1973; C.S. con John McLaughlin)
* *Welcome* (1973)
* *Lotus* (1973)
* *Illuminations* (1974; C.S. con Alice Coltrane)
* *Santana's Greatest Hits* (1974)
* *Borboletta* (1974)
* *Amigos* (1976)
* *Festival* (1976)
* *Moonflower* (1977)
* *Inner Secrets* (1978)
* *Oneness: Silver Dreams, Golden Reality* (1979; C.S.)
* *Marathon* (1979)
* *Zebop!* (1979)
* *The Swing of Delight* (1980; C.S.)
* *Shango* (1982)
* *Havana Moon* (1983; C.S.)
* *Beyond Appearance* (1985)
* *Viva Santana! — The Very Best of Santana* (1986)
* *Freedom* (1987)
* *Blues for Salvador* (1987; C.S.)
* *The Very Best of Santana* vols 1 & 2 (1988)
* *Persuasion* (1989)
* *Latin Tropical* (1990)
* *Spirits Dancing in the Flesh* (1990)
* *Milagro* (1992)
* *Nineteen Eight-Six* (1993)
* *Sacred Fire: Live in South America* (1993)
* *Soul Sacrifice* (1994)
* *Santana Brothers* (1994; C.S. con Jorge Santana & Carlos Hernandez)
* *As Years Go By* (1994)
* *Santana Jam* (1994)
* *Every Day I Have the Blues* (1994)
* *With a Little help from My Friends* (1994)
* *Jin-Go-La-Ba* (1995)
* *Dance of the Rainbow Serpent* (1995)
* *Evil Ways* (1997)
* *Jingo* (1997)
* *Between Good and Evil* (1998)
* *Awakening* (1998)
* *Supernatural* (1999)
* *Jingo Maniac* (2000; C.S.)
* *Mother Earth 2000* (2001)
* *Nuclei/2* (2001)
* *Shaman* (2002)
* *Ceremony: Remixes &amp; Rarities* (2003)
* *Jammin' Home* (2004)
* *All That I Am'' (2005)